cy cy en en cy cy cy en cy cs ceb cy de fr en cy cy jbo gv cy cs fr en cy cy jbo gv cs cy es es de en ru cy cy cy cy cy cy cy cy cy cy vi cy cy cy gl cy cy cy cy cy cy cy cy cy cy vi cy cy cy cy cy en cy es cy cy cy cy de id cy cy cy en cy cy cy en cy cy cy cy cy en cy cy cy cy cy de cy cy de cy cy cy jbo en en en cy cy cy fr cy cy cy en cy cy cy de ru en cy en en
2014 Cystadlaethau — The Eye
‘Llygad Ffres’ – Cystadleuaeth Ffotograffiaeth ar gyfer Ysgolion a Phobl Ifanc
Noder os gweler yn dda: ‘Rydym wedi ymestyn y dyddiad cau tan Dydd Gwener 6ed Mehefin. Gall ymgeiswyr sydd wedi cyfarfod â’r dyddiad gwreiddiol sef 23ain Mai gyflwyno 3 delwedd arall pe ddymunent.
Trefnwyd ar y cyd gyda Gŵyl Ffotograffiaeth Ryngwladol Y Llygad gan Ganolfan y Celfyddydau Aberystwyth ac Oxfam Cymru
Mae Gŵyl Ffotograffiaeth Ryngwladol Y Llygad yn dod at ei gilydd ffotograffwyr blaenllaw o’r DU a thramor ar gyfer penwythnos o anerchiadau, trafodaethau, cyfweliadau ac arddangosfeydd er mwyn archwilio a dathlu ffotograffiaeth. Fel datblygiad newydd ar gyfer 2014 ‘rydym yn cynnwys cystadleuaeth ar gyfer ysgolion a phobl ifanc.
Ym mis Ebrill eleni, mae gan ysgolion a phobl ifanc ar draws Cymru y cyfle i gymryd rhan mewn cystadleuaeth ffotograffiaeth genedlaethol. Mae’r Ŵyl yn gweithio ar y cyd gydag Oxfam Cymru i gynnig cyfle unigryw i fyfyrwyr i ddatblygu eu sgiliau a’u dealltwriaeth o ffotograffiaeth a materion rhyngwladol.
Ceir tri chategori: 7 – 11 oed, 12 – 15 oed a chategori arall ar gyfer myfyrwyr hŷn 16 – 21 oed. Y dyddiad cau yw canol dydd ar ddydd Gwener 23ain Mai. Please scroll down for futher information about the competition and application form.
Rhoddir gwobrau yn ogystal â thocynnau ar gyfer yr Ŵyl i’r enillwyr a’r rhai a gymeradwyir. Arddangosir yr holl geisiadau a roddir ar y rhestr fer yng Nghanolfan y Celfyddydau Aberystwyth fel rhan o’r Ŵyl rhwng 4ydd Mehefin – 19eg Gorffennaf, a chyhoeddir yr enillwyr yn ystod yr Ŵyl. Gan fod yr ŵyl yn denu ffotograffwyr rhyngwladol uchel eu bri, dyma gyfle gwirioneddol wych i unrhyw berson ifanc sydd â diddordeb mewn ffotograffiaeth.
Ar gyfer ymgeiswyr o dan 11 oed a 12-15 oed: Dŵr trwy lens wahanol.
Mae dŵr yn hanfodol yn ein bywydau beunyddiol. O’r tonnau hyd at y can dyfrio, mae ‘na gymaint o agweddau o’n bywydau sy’n dibynnu ar ddŵr. Ond beth fyddai’n digwydd os nad oedd dŵr o dan ein rheolaeth? Mae dŵr yn hawl ddynol sylfaenol ond nid yw dŵr glân, diogel o fewn cyrraedd pawb. Yma yng Nghymru, ac yn fwy felly mewn rhannau eraill o’r byd, mae pobl yn teimlo effeithiau tywydd anrhagweladwy, megis llifogydd a sychder. Mae’r gystadleuaeth hon yn gyfle i bobl ifanc ddysgu am faterion dŵr byd-eang ac i gymryd ffotograffau a ysbrydolir gan yr hyn y maent yn dysgu. Mae adnoddau Wythnos Ddwr Oxfam ar gael er mwyn i ysgolion a chyfranogwyr wneud ychydig o ymchwil cyn cymryd ffotograffau ar y ddolen hon
Ar gyfer ymgeiswyr 16 – 21 oed: Golwg dyrchafol ar Dlodi. Mae Oxfam yn credu mewn grym pobl yn erbyn tlodi – bod gan bobl yn y trydydd byd y potensial i newid eu bywydau eu hunain. Y cyfan sydd angen arnynt yw ychydig o gymorth. Mae cymorth yn galluogi pobl i wneud newidiadau, i newid cyfeiriad eu bywydau a thrwy hynny cynorthwyo eraill o’u cwmpas, gan ddechrau proses o newid sy’n ymestyn trwy’r gymuned. Mae’r thema arbrofol hon yn annog ymgeiswyr i herio’r delweddau anobeithiol traddodiadol o bobl yn byw mewn tlodi, ac yn lle hynny i gyflwyno persbectif positif trwy eu delweddau o frwydro yn erbyn tlodi. Mae adnoddau a Gwybodaeth gefndir ar gael yma
Dewisir yr enillwyr yn seiliedig ar ansawdd esthetig y ddelwedd a pha mor dda y mae’r thema wedi’i dehongli.
Mae Cyfarwyddwr Gŵyl y Llygad a’r ffotograffydd dogfennol adnabyddus Glenn Edwards wedi llunio’r cyngor hwn i’ch helpu.
Beth yr ydym yn edrych amdano:
Y peth gwych am ffotograffiaeth yw – nid yw’r hyn sy’n apelio at un person o angenrheidrwydd yn apelio at berson arall, ond yn gyffredinol mae ffotograffau da yn sefyll allan. Ond beth sy’n gwneud ffotograff da?
Y peth cyntaf y byddwn yn edrych amdano yw’r ymateb i’r briff. Mae hyn yn bwysig iawn. Mae gennych wrthrychau i’w ffotograffu ac mae’n rhaid i chi feddwl yn ddwys sut i fynegi’ch hun o fewn gofynion y briff hwnnw.. e.e. Dŵr a ‘L.I.F.T’.
Wrth ffotograffu’ch pwnc byddwch yn cofnodi gwybodaeth er mwyn adrodd stori. Ceisiwch roi stori i’r gwyliwr yn eich ffotograff, felly meddyliwch am beth yr ydych yn ceisio dweud yn y llun e.e. grym, prydferthwch, yr angen am ddŵr etc.
Byddwch yn fentrus. Mae ‘na ddywediad enwog: ‘Os nad yw eich llun yn ddigon da, nid ydych yn ddigon agos’. Gwnewch yn siwr eich bod yn llenwi’ch ffrâm.
Mae angen i NI weld eich bod wedi cymryd gofal ac wedi archwilio’r sefyllfa yr ydych yn ffotograffu e.e. cyfansoddiad da, goleuo da, gwrthrych clir a chyflwyno’r briff mewn modd creadigol a diddorol.
A byddwch mor greadigol ag y gallwch – a mwynhewch eich hun!
A chofiwch – byddwch yn ymwybodol o iechyd a diogelwch – Peidiwch fyth â rhoi chi’ch hun neu’r person ‘rydych yn ei ffotograffu mewn sefyllfa beryglus er mwyn cael ffotograff da.
Sut i wneud cais:
Dyddiad cau: 12 canol dydd, Dydd Gwener 23ain Mai
Rhaid cyflwyno’r holl geisiadau’n electroneg trwy lenwi ffurflen gais ar-lein ar wefan Canolfan y Celfyddydau Aberystwyth.
Rhaid i ddelweddau fod yn ymwneud â themâu’r gystadleuaeth
Cyfyngir ceisiadau i 3 delwedd y person/myfyriwr – trwy gymryd rhan ‘rydych yn cytuno gyda’n termau ac amodau – darllenwch nhw’n ofalus cyn cyflwyno cais.
CLICIWCH YMA I GYFLWYNO CAIS
Mae hawlfraint y ddelwedd yn aros gyda’r ffotograffydd ond mae gan Ganolfan y Celfyddydau Aberystwyth, Gŵyl y Llygad ac Oxfam Cymru yr hawl i ddefnyddio’r delweddau – mae adnoddau a Gwybodaeth gefndir ar gael yma.
Glenn Edwards; Ffotograffydd Dogfennol, a Chyfarwyddwr Gŵyl y Llygad
Rob Norman; Pennaeth Delweddau, Cyfryngau Cymru
Cath Sherrell; Swyddog Addysg y Celfyddydau Gweledol, Canolfan y Celfyddydau Aberystwyth
Luned Jones; Swyddog y Cyfryngau a Chyfathrebu Corfforaethol Oxfam Cymru
O dan 11 oed:
Tocynnau Cyfarch ar gyfer Gŵyl y Llygad a chopi o’r llyfr ‘Africa against all Odds’ i’r 3 ymgeisydd a ‘Gymeradwyir yn Uchel’ yn y categori hwn
Camera i’r enillydd (a ddewisir o’r 3 a gymeradwyir yn uchel) ynghyd â chopi wedi’i arwyddo o lyfr gan un o ffotograffwyr blaenllaw rhyngwladol yr Ŵyl
Ar gyfer yr ysgol a fynychir gan yr enillydd – gweithdy undydd gydag ymgynghorydd addysgol Oxfam Cymru a’r Ffotograffydd Dogfennol Glenn Edwards
12 – 15 oed:
Tocynnau Cyfarch ar gyfer Gŵyl y Llygad a chopi o’r llyfr ‘Africa against all Odds’ i’r 3 ymgeisydd a ‘Gymeradwyir yn Uchel’ yn y categori hwn
Ar gyfer yr ysgol a fynychir gan yr enillydd – gweithdy undydd gydag ymgynghorydd addysgol Oxfam Cymru a’r Ffotograffydd Dogfennol Glenn Edwards
16 – 21 oed:
Tocynnau Cyfarch ar gyfer Gŵyl y Llygad a chopi o’r llyfr ‘Africa against all Odds’ i’r 3 ffotograffydd a osodir ar y rhestr fer yn y categori hwn
Tiwtorial gyda’r golygydd ffotograffiaeth annibynnol Sophie Batterbury
Cinio gyda rhai o’r ffotograffwyr yn ystod yr ŵyl
Noder os gweler yn dda: Nid yw Tocynnau’r Ŵyl yn cynnwys llety. Ni ellir trosglwyddo’r gwobrau. Mae penderfyniad y Beirniaid yn derfynol
Lansiodd Cystadleuaeth Ffotograffiaeth gyda FFoton Cymru
Mae’r Pace Gŵyl Ffotograffiaeth Ryngwladol Llygad Casglu yn 2016
BYDD Y LLYGAD EI DWYN DDOGFEN enwog FFOTOGRAFFYDD RHODRI JONES I SIARAD YN Y DIGWYDDIAD 2016 YM MIS MEDI
Y Siaradwr Cyntaf Llygad Cyhoeddi Gŵyl ar gyfer 2016
Enillodd Andy Rouse Fedal a Gwobr Cherry Kearton
© Eye Festival | Aberystwyth | Next Festival Date: 30th Sept – 2nd Oct 2016
Use arrows for navigation